दुधवा नेशनल पार्क

दुधवा नेशनल पार्क (Dudhwa National Park; हिंदी: दुधवा राष्ट्रीय उद्यान) भारतीय राज्य उत्तर प्रदेश के तराई बेल्ट में एगो नेशनल पार्क बाटे। ई नेशनल पार्क कुल 490.3 किमी2 (189.3 वर्ग मील) रकबा पर फइलल बाटे आ एकर बफर जोन 190 किमी2 (73 वर्ग मील) बाटे। ई उत्तर प्रदेश के आ लखीमपुर खीरी जिला में पड़े ला आ दुधवा टाइगर रिजर्व के हिस्सा हवे। पार्क के लोकेशन भारत-नेपाल सीमा के लगे बाटे आ एकरे उत्तर आ दक्खिन ओर रिजर्व फॉरेस्ट के बफर जोन बाड़ें। ई तराई के इकोसिस्टम के प्रतिनिधित्व करे वाला इलाका आ प्रोटेक्टेड एरिया हवे जहाँ कई किसिम के खतरा में घोषित (एन्डेंजर्ड) प्रजाति सभ निवास करे लीं; ई लमहर घासभूमि वाला इकोसिस्टम हवे आ एह तरह के इकोसिस्टम के प्रजाति सभ खातिर महत्त्व के क्षेत्र हवे। इतिहास एह एरिया के 1958 में बारहसिंगा (स्वैम्प डीयर) खातिर वाइल्डलाइफ सैंक्चुअरी (बनजीव बिहार) के रूप में अस्थापित कइल गइल रहे। बिली अर्जन सिंह के परयास के बाद एकरा के 1977 में नेशनल पार्क बनावल गइल। 1987 में एह नेशनल पार्क के प्रोजेक्ट टाइगर के तहत ले आइल गइल आ एकरा के आ बगले में मौजूद किशनपुर वाइल्डलाइफ सैंचुरी आ कतरनिया घाट वाइल्डलाइफ सैंक्चुअरी के एकट्ठा क के दुधवा टाइगर रिजर्व बना दिहल गइल। इहो देखल जाय दुधवा टाइगर रिजर्व वाल्मीकि नेशनल पार्क तराई आर्क लैंडस्केप भारत के नेशनल पार्क सभ के लिस्ट संदर्भ बाहरी कड़ी दुधवा राष्ट्रीय उद्यान, लखीमपुर खीरी जिला के वेबसाइट kheri.nic.in पर दुधवा नेशनल पार्क Archived 2022-07-09 at the Wayback Machine, उत्तर प्रदेश पर्यटन, uptourism.gov.in पर